লালগোলা প্যাসেঞ্জারে শুক্রবার রাতে রোগী নিয়ে বাড়ি ফিরছিলেন ফরিদ আহমেদ। লালগোলা থানার মালতিপুর এলাকার বাসিন্দা ফরিদ। কিন্তু, ট্রেনের কামরায় একদল লোক ধূমপান করছিলেন। এতে ফরিদের সঙ্গে থাকা রোগীর অসুবিধা হচ্ছিল। 

হাসপাতালে জখম ফরিদ 
আরও পড়ুন... 
সরকারি হাসপাতালের এমন অদ্ভুত কাণ্ড দেখলে চোখ কপালে উঠবে আপনার 
বাংলার গ্রামে ‘ভূতের’ উপদ্রব! সরকারের কাজে করে দিচ্ছেন মৃত বাসিন্দারাই, দেখুন ভিডিও
থাকতে না পেরে ফরিদ ধূমপায়ীদের ধূমপান না করার পরামর্শ দেন। ফরিদের অভিযোগ, বহুবার তিনি এমনটা বলেন। কিন্তু, ধূমপায়ীরা কথা শুনছিল না। আচমকাই ধূমপায়ীদের মধ্যে একজন চলন্ত ট্রেনের কামরাতেই ধাক্কা মেরে ফেলে দেয় ফরিদকে। এই নিয়ে বচসা শুরু হতেই সিরাজনগরে চলন্ত ট্রেন থেকে ধূমপায়ীর দল ফরিদকে ধাক্কা মেরে ফেলে দেয় বলে অভিযোগ। পরে রেললাইনের ধার থেকে ফরিদকে উদ্ধার করা হয়। যদিও, ততক্ষণে ট্রেন থেকে পালিয়ে গিয়েছিল অভিযুক্তরা। সিরাজনগরের জিআরপি-তে অভিযোগ দায়ের করেছেন ফরিদ। পিঠে অনেকটা অংশ জুড়ে কেটে গিয়েছে। এছাড়াও হাত-পা এবং মাথাতে আঘাত পেয়েছেন ফরিদ। সিরাজনগর জিআরপি-র দাবি, তাঁরা অভিযোগ পেয়েছেন এবং তদন্ত করে দেখছেন। অভিযুক্তদের খোঁজে তল্লাশিও চলছে।